קופי (זמרת)

מיקיילה סימפסון (נולדה ב-16 בפברואר 2000), הידועה יותר בשם קופי, היא זמרת רגאיי ג'מייקנית, כותבת שירים, ראפרית, דיגיי וגיטריסטית מספאניש טאון . היא הוציאה את סינגל הבכורה שלה, "Burning", בשנת 2017 ובשנת 2019 חתמה עם קולומביה רקורדס. ב-2019 זכתה בטקס פרסי גראמי ה-62 בפרס גראמי לאלבום הרגאיי הטוב ביותר עם המיני-אלבום "Rapture" והייתה לאשה היחידה שזכתה בפרס ולזוכה הצעירה ביותר שזכתה בקטגוריה זו.<ref name="Cooper"></ref>

== ביוגרפיה ==
אמה של קופי הייתה שחקנית מזדמנת, השתייכה לכנסייה האדוונטיסטית , והייתה עובדת משרד הבריאות.

ההשראות המוזיקליות הראשונות של קופי נבעו מהרקע הדתי של אמה. היא שרה במקהלת הכנסייה שלה, לימדה את עצמה גיטרה בגיל 12 על כלי ששאלה מחבר והחלה לכתוב שירים בהשראת הזמר-יוצר הרגאיי הג'מייקני פרוטוג'יי .

== קריירה מוזיקלית ==
בשנת 2016 היא זכתה במופע כישרונות צעירים בבית הספר התיכון בקינגסטון מבלי שידעה שזה היה אודישן הכניסה ללימודים. היא המשיכה ללמוד תאוריית מוזיקה וטכניקה ווקלית במקהלה התיכונית.<ref name="tmrwmagazine"></ref> רגע מכונן עבור קופי אירע במהלך שנת הלימודים האחרונה שלה בתיכון, כשהופיעה במופע הכישרונות הצעירים של בית הספר עם אמנים מחוננים אחרים מול כאלף איש. היא ציינה שהתוכנית העניקה לה את הביטחון הראשון להופיע מול קהל בלייב.

קופי צברה פופולריות לאחר שהעלתה סרטון שבו היא שרה לאינסטגרם. בשנת 2017 הוציאה את הסינגל הראשון שלה, "אגדה" שכלל אך ורק שירה ונגינה בגיטרה אקוסטית. השיר היה מחווה לאצן הג'מייקני יוסיין בולט, והפך ויראלי ברגע שהאתלט שיתף אותו באינסטגרם שלו. אלימות ובעיות חברתיות שהייתה עדה להן בצעירותה השפיעו על כתיבתה ובנוסף לפרוטוג'יי היא מציינת גם ראפרים וזמרי רגאיי אחרים כמי שהיוו לה השראה, למשל קרוניקס , ג'יגס וסופר קאט כמו גם אמני רגאיי קלאסיים כולל הג'מייקנים הגדולים ברס המונד , דניס בראון , ובוב מארלי.<ref></ref>

בינואר 2018, חודש לפני יום הולדתה ה-18, במהלך פסטיבל הרגאיי השנתי Rebel Salute, הזמר-יוצר הוותיק, קוקו-תי הציג את קופי בפני קהל עצום.

סינגל הבכורה שלה "Burning" שיצא ב-2018 היה להיט אזורי בארצות הברית. הוא כיכב שלושה שבועות במקום הראשון במצעד הטופ-30 ברגאיי של רשת רדיו אזורית המכסה את ניו יורק ואת דרום פלורידה.<ref name="jamaicaobserver"></ref>

הסינגל "Raggamuffin" של קופי מדצמבר 2018, יצא נגד אלימות תוך שימוש בנשק חם והזנחה ממשלתית של בני נוער.<ref></ref> רדיו BBC 1Xtra כינה את קופי אחת מ"האמנים החמים של שנת 2019".<ref></ref> הסינגל הבא שלה נקרא "טוסט" והוא הופק על ידי הדיג'יים של הרכב המוזיקה האלקטרונית האמריקאי מייג'ור לייזר.<ref></ref> גם הכרוניקס וגם פרוטוג'יי מופיעים בווידאו קליפ. בשנת 2019, הראפר הקנדי טורי לנז עשה רימיקס ל"טוסט" כחלק מפרויקט בינלאומי שלו.

בשנת 2018 היא גם חתמה עם קולומביה רקורדס, ומיני אלבום הבכורה שלה "Rapture" יצא תחת הלייבל ב-14 במרץ 2019.<ref>https://www.billboard.com/articles/news/features/8501354/koffee-interview-rapture-ep-reggae</ref><ref></ref><ref></ref> הקליפ של "Throne", שלוקח את הצופים לסיור בעיר הולדתה בספאניש טאון, ג'מייקה, עלה לראשונה במגזין המוזיקלי "The Fader" ב־22 בינואר 2019.<ref></ref> במאי 2019, זכתה להשתתף בתוכנית "אפל מיוזיק: הבא".

ב־26 בנובמבר 2019 הוציאה לאור קופי את הסינגל השיתופי הראשון שלה "W", בשיתוף פעולה עם הראפר האמריקאי גאנה.<ref></ref>

המיני-אלבום "Rapture" זכה בפרס גראמי בקטגוריית הרגאיי הטוב ביותר בטקס פרסי גראמי השנתי ה-62, מה שהפך את קופי גם לאשה היחידה שזכתה בפרס זה אי פעם וגם לזוכה הצעירה ביותר בקטגוריה הזו.<ref name="Cooper"/><ref>Campbell, Howard (2019) "[http://www.jamaicaobserver.com/article/20191122/ARTICLE/191129892/1116 'In with fighting chance']", Jamaica Observer, 22 November 2019. Retrieved 24 November 2019</ref>

ב-2020 קופי תופיע כהופעת חימום בכמה הופעות מתוך סיבוב ההופעות של הארי סטיילס בצפון אמריקה ובאמריקה הלטינית.<ref>https://vanyaland.com/2019/11/13/harry-styles-taps-jenny-lewis-king-princess-koffee-for-2020-world-tour/</ref>

== דיסקוגרפיה ==
=== אלבומים ===
* "Rapture" (2019)

=== סינגלים ===
* "Legend" (2017)
* "Burning" (2017)
* "Raggamuffin" (2018)
* "טוסט" (2018) – מספר 70 בממלכה המאוחדת<ref name="OCC"></ref>
* "Blazin" (2019)
* "Throne" (2019)
* "Rapture" (2019)
* "Rapture (Remix)" (2019)
* "W" (2019) – מספר 82 בממלכה המאוחדת

==קישורים חיצוניים==

* 

== הערות שוליים ==

קטגוריה:זמרי רגאיי
קטגוריה:נשים ג'מייקניות
קטגוריה:מוזיקאים ג'מייקנים
קטגוריה:זמרות ג'מייקניות
קטגוריה:זוכות פרס גראמי
קטגוריה:זוכי פרס גראמי
קטגוריה:אמנים הידועים בשם במה
קטגוריה:ילידות 2000